ระเบียบกรมศิลปากรระเบียบกรมศิลปากรว่าด้วยการขออนุญาตถ่ายทำภาพยนตร์ในเขตโบราณสถานพ.ศ. ๒๕๓๖ อาศัยอำนาจตามความในมาตรา ๑๓ ทวิแห่งพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ.๒๕๐๔ ซึ่งแก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ อธิบดีกรมศิลปากรจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมศิลปากรว่าด้วยการขออนุญาตถ่ายทำภาพยนตร์ในเขตโบราณสถาน พ.ศ. ๒๕๓๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ถ่ายทำภาพยนตร์ หมายความว่าการบันทึกภาพด้วยเครื่องมือเพื่อนำไปฉายด้วยเครื่องทำให้เห็นเป็นภาพเคลื่อนไหวได้และให้หมายรวมถึง วีดีทัศน์ ภาพนิ่งภาพถ่ายหรือการถ่ายทำลักษณะอื่นใดที่คล้ายคลึงกันแต่ไม่รวมถึงภาพยนตร์ที่เป็นการถ่ายทำของนักท่องเที่ยวเพื่อใช้ดูเป็นการส่วนตัวหรือภายในครอบครัวผู้อนุญาต หมายความว่าอธิบดีกรมศิลปากรหรือผู้ที่อธิบดีกรมศิลปากรมอบหมายสำหรับหน่วยงานในส่วนกลางและหัวหน้าหน่วยศิลปากร หัวหน้าพิพิธภัณฑ์สถานแห่งชาติ หัวหน้าอุทยานประวัติศาสตร์สำหรับหน่วยงานในส่วนภูมิภาคข้อ ๔ บุคคลใดประสงค์จะถ่ายทำภาพยนตร์ในเขตโบราณสถานให้ยื่นคำขออนุญาตตามแบบท้ายระเบียบนี้ต่อผู้อนุญาตก่อนวันถ่ายทำไม่น้อยกว่าห้าวันทำการพร้อมเอกสารหลักฐานดังนี้(๑) สำเนาบัตรประชาชน(๒) สำเนาทะเบียนบ้าน(๓) บทบรรยายเรื่อง (SCRIPT) หรือบทภาพยนตร์(๔) แบบฉากที่จะใช้ถ่ายทำ(๕) ใบอนุญาตของคณะกรรมการส่งเสริมอุตสาหกรรมภาพยนตร์ไทย(กรณีภาพยนตร์ต่างประเทศซึ่งผู้ขอเป็นบุคคลหรือคณะบุคคลชาวต่างประเทศ)บทบรรยายเรื่องหรือบทภาพยนตร์และแบบฉากตามข้อ๔ (๓) (๔) จะต้องไม่ขัดต่อกฎหมายวัฒนธรรมไทย ความสงบเรียบร้อยหรือศีลธรรมอันดีของประชาชนและต้องมีส่วนช่วยส่งเสริม และอนุรักษ์โบราณสถานข้อ ๕ การยื่นคำขอตามข้อ ๔(๑) ในกรุงเทพมหานครให้ยื่นที่กองโบราณคดีหรือกองพิพิธภัณฑสถานแห่งชาติ กรมศิลปากร แล้วแต่กรณี(๒) ในจังหวัดอื่นให้ยื่นที่หน่วยศิลปากรหรืออุทยานประวัติศาสตร์หรือพิพิธภัณฑสถานแห่งชาติที่ตั้งอยู่ในจังหวัดนั้น แล้วแต่กรณีในกรณีจังหวัดใดไม่มีหน่วยศิลปากรหรืออุทยานประวัติศาสตร์หรือพิพิธภัณฑ์สถานแห่งชาติให้ยื่นที่สำนักงานศึกษาธิการจังหวัดแห่งท้องที่นั้นข้อ ๖ ผู้ได้รับอนุญาตต้องชำระค่าธรรมเนียมให้แก่กรมศิลปากรตามอัตราและวิธีการที่อธิบดีกรมศิลปากรกำหนดการยกเว้นหรือลดหย่อนค่าธรรมเนียมให้เป็นดุลยพินิจของอธิบดีกรมศิลปากรข้อ ๗ ก่อนเข้าถ่ายทำภาพยนตร์ผู้ได้รับอนุญาตต้องแจ้งให้ผู้อนุญาตทราบเป็นการล่วงหน้าก่อนวันถ่ายทำและผู้อนุญาตจะจัดเจ้าหน้าที่ไปควบคุมดูแลการถ่ายทำข้อ ๘ ผู้ได้รับอนุญาตต้องปฏิบัติดังต่อไปนี้(๑) ต้องถ่ายทำภาพยนตร์หรือจัดฉากให้ตรงตามบทหรือแบบฉากที่ได้รับอนุญาตห้ามเปลี่ยนแปลงบทภาพยนตร์หรือบทบรรยาย และแบบฉาก เว้นแต่จะได้รับอนุญาตจากผู้อนุญาตเป็นลายลักษณ์อักษร(๒) ต้องปฏิบัติตามคำสั่งของผู้อนุญาตกฎหรือระเบียบของกรมศิลปากรโดยเคร่งครัด(๓) ต้องไม่กระทำการใดๆอันมีผลกระทบหรืออันอาจจะก่อให้เกิดความเสียหายแก่โบราณสถาน(๔) ต้องจัดหาอุปกรณ์สัมภาระที่ใช้สำหรับป้องกันอุบัติเหตุอันอาจเกิดขึ้นกับโบราณสถานหรือทรัพย์สินอื่นๆของทางราชการ(๕) ต้องจัดหาเครื่องกำเนิดไฟฟ้าอุปกรณ์ไฟฟ้ามาเองข้อ ๙ผู้ได้รับอนุญาตต้องรับผิดชดใช้ค่าเสียหายแก่ผู้อนุญาตในกรณีที่เกิดความเสียหายแก่โบราณสถานหรือทรัพย์สินของทางราชการซึ่งเกิดหรือเกี่ยวเนื่องจากการถ่ายทำภาพยนตร์และผู้ได้รับอนุญาตต้องชำระค่าเสียหายให้แก่ผู้อนุญาต ภายในสิบห้าวันนับตั้งแต่วันที่ผู้ได้รับอนุญาตได้รับแจ้งราคาประเมินค่าเสียหายข้อ ๑๐ให้อธิบดีกรมศิลปากรเป็นผู้รักษาการตามระเบียบนี้ประกาศ ณ วันที่ ๒๔ มิถุนายน พ.ศ. ๒๕๓๖สุวิชญ์รัศมิภูติอธิบดีกรมศิลปากร[เอกสารแนบท้าย]๑. แบบคำขออนุญาต(ดูข้อมูลจากภาพกฎหมาย)สถาพร/ปรับปรุง๑๕พฤศจิกายน ๒๕๔๙[๑]ราชกิจจานุเบกษา เล่ม ๑๑๐/ตอนที่ ๑๘๓/หน้า ๑/๙ พฤศจิกายน ๒๕๓๖